টেকনাফ আর মিয়ানমারের উত্তর-পশ্চিম সীমান্ত মংডু  টাউনশীপকে কেন্দ্র করে প্রতিবেশী দু'দেশের সীমান্ত বাণিজ্য ১৯৯৫-৯৬ অর্থবছর থেকে শুরু হয়ে ২০১০-১১ অর্থবছর পর্যর্ন্ত মোট ১৬ বছর অতিক্রম করে সম্প্রতি ১৭ বছরের তারুণ্যে পা রেখেছে। ১৬ বছরের সীমান্ত বাণিজ্যে টেকনাফ স্থলবন্দরে মিয়ানমার থেকে আমদানী করা হয় ২ হাজার ৯৬ কোটি ৯১ লাখ ৩৪ হাজার ৫শ' ৮১ টাকার পণ্য। তার বিপরীতে বাংলাদেশ থেকে রপ্তানী হয়েছে ৫৬ কোটি ৯০ লাখ ১০ হাজার ৭শ' ৯৬ টাকার পণ্য। ওই ১৬ অর্থবছরে মিয়ানমারের সাথে বাংলাদেশের বাণিজ্য ঘাটতি দাঁড়িয়েছে ২ হাজার ৪০ কোটি ১ লাখ ২৩ হাজার ৭শ' ৮৫ টাকা। প্রতি অর্থবছর এ ঘাটতি  জ্যামিতিকহারে বৃদ্ধি পেতে পেতে বর্তমান অবস্থায় এসে দাঁড়িয়েছে। মিয়ানমার থেকে আমদানী বৃদ্ধি পেলেও সে তুলনায় বাংলাদেশ থেকে রপ্তনী হচ্ছে না বলে এ ঘাটতির মূল কারণ হিসাবে চিহ্নিত করেছেন সংশিষ্টরা। সংশিষ্টদের মতে এ আকাশচুম্বী ঘাটতির ফলে দেশের অর্থনীতিতে বিরূপ প্রভাব পড়ছে। বৈরী আবহওয়া, শ্রমিক অসন্তোষ, নাফ নদীতে নাসাকার অপৎপরতা ও বিভিন্ন সীমান্ত পয়েন্টে অপ্রতিরোধ্য চোরাচালান-ই এ ঘাটতির নেপথ্যে কাজ করছে।  টেকনাফ স্থলবন্দর কাস্টমস সূত্রে জানা যায়, ১৯৯৫-৯৬ অর্থবছরে মিয়ানমার থেকে আমদানী করা হয় ১ কোটি ৯৭ লাখ ৮৬ হাজার  ৯শ' ১৩ টাকার পণ্য। বাংলাদেশ থেকে রপ্তানী হয়েছে ১ কোটি ৩৮ লাখ ৬৪ হাজার ৬শ' ৩৭ টাকার পণ্য। ওই বছর ঘাটতি দাঁড়ায় ৫৯ লাখ ২২ হাজার ২শ' ৭৬ টাকা।  ১৯৯৬-৯৭ অর্থবছরে মিয়ানমার থেকে আমদানী করা হয় ৪ কোটি ২৮ লাখ ৩৫ হাজার ৮শ' ৪৪ টাকার পণ্য। তার বিপরীতে বাংলাদেশ থেকে রপ্তানী হয়েছে ১ কোটি ৮১ লাখ ৯৯ হাজার ৩শ' ৮৬ টাকার পণ্য। ওই অর্থবছরে ঘাটতি দাঁড়ায় ২ কোটি ৪৬ লাখ ৩৬ হাজার ৪শ' ৫৮ টাকা।  ১৯৯৭-৯৮ অর্থ বছরে মিয়ানমার থেকে আমদানী করা হয় ৪ কোটি ২৭ লাখ ২১ হাজার ৩১ টাকার পণ্য। তার বিপরীতে বাংলাদেশ থেকে রপ্তানী হয়েছে ২ কোটি  ২৭ লাখ ৪০ হাজার ৭শ' ৮০ টাকার পণ্য। ওই অর্থবছরে ঘাটতি দাঁড়ায় ১ কোটি ৯৯ লাখ ৮০ হাজার ২শ' ৫১টাকা।  ১৯৯৮-৯৯ অর্থ বছরে মিয়ানমার থেকে আমদানী করা হয় ৪ কোটি ৩৭ লাখ ৬১ হাজার ৫শ' ২৯ টাকার পণ্য। তার বিপরীতে বাংলাদেশ থেকে রপ্তানী হয়েছে ৭৪ লাখ ১০ হাজার ৯শ' ৭৩ টাকার পণ্য। ওই অর্থবছরে ঘাটতি দাঁড়ায় ৩ কোটি ৬৩ লাখ ৫০ হাজার ৫শ' ৫৬ টাকা।  ১৯৯৯-২০০০ অর্থবছরে মিয়ানমার থেকে আমদানী করা হয় ১১ কোটি ৭ লাখ ২৩ হাজার ১শ' ২০ টাকার পণ্য। তার বিপরীতে বাংলাদেশ থেকে রপ্তানী হয়েছে ৪৭ লাখ ৩৯ হাজার ৩শ' ৬৫ টাকার পণ্য। ওই অর্থ বছরে  ঘাটতি দাঁড়ায় ১০ কোটি ৫৯ লাখ ৮৩ হাজার ৭শ' ৫৫ টাকা।  ২০০০-০১ অর্থবছরে মিয়ানমার থেকে আমদানী করা হয় ৩০ কোটি ২৯ লাখ ৬০ হাজার ৮শ' ৩৪ টাকার পণ্য। তার বিপরীতে বাংলাদেশ থেকে রপ্তানী হয়েছে ১৭ লাখ ৪৫ হাজার ৪শ' ৯৭ টাকার পণ্য। ওই অর্থ বছরে ঘাটতি দাঁড়ায় ৩০ কোটি ১২ লাখ ১৫ হাজার ৩শ' ৩৭ টাকা।  ২০০১-০২ অর্থবছরে মিয়ানমার থেকে আমদানী করা হয় ১৩ কোটি ৯৭ লাখ ৩৩ হাজার ৫শ' ৭১ টাকার পণ্য। তার বিপরীতে বাংলাদেশ থেকে রপ্তানী হয়েছে ৯৯ লাখ ৬৮ হাজার ৫শ' ৬৭ টাকার পণ্য। ওই অর্থবছরে ঘাটতি দাঁড়ায় ১২ কোটি ৯৭ লাখ ৬৫ হাজার ৪ টাকা।  ২০০২-০৩ অর্থ বছরে মিয়ানমার থেকে আমদানী করা হয় ৫৭ কোটি ৬৪ লাখ ১৯ হাজার ৮শ' ৩২ টাকার পণ্য। তার বিপরীতে বাংলাদেশ থেকে রপ্তানী হয়েছে ১ কোটি ৮৯ লাখ ২১ হাজার ৩শ' ৭৬ টাকার পণ্য। ওই অর্থবছরে ঘাটতি দাঁড়ায় ৫৫ কোটি ৭৪ লাখ ৯৮ হাজার ৪শ' ৫৬ টাকা।  ২০০৩-০৪ অর্থবছরে মিয়ানমার থেকে আমদানী করা হয় ৯২ কোটি ৫৭ লাখ ১০ হাজার ৬শ' ১০ টাকার পণ্য। তার বিপরীতে বাংলাদেশ থেকে রপ্তানী হয়েছে ২ কোটি ৪১ লাখ ৮২ হাজার ৭শ' ৪২ টাকার পণ্য। ওই অর্থবছরে ঘাটতি দাঁড়ায় ৯০ কোটি ১৫ লাখ ২৭ হাজার ৮শ' ৬৮ টাকা।  ২০০৪-০৫ অর্থ বছরে মিয়ানমার থেকে  আমদানী করা হয় ১২৩ কোটি ৭৮ লাখ ৫৮ হাজার ৪শ' ২ টাকার পণ্য। তার বিপরীতে বাংলাদেশ থেকে রপ্তানী হয়েছে ১ কোটি ৪ লাখ ১৩ হাজার ৪শ' ২০ টাকার পণ্য। ওই অর্থবছরে ঘাটতি দাঁড়ায় ১২২ কোটি ৭৪ লাখ ৪৪ হাজার ৯শ' ৮২ টাকা।  ২০০৫-০৬ অর্থবছরে মিয়ানমার থেকে আমদানী করা হয় ১৩৬ কোটি ৮৬ লাখ ৪১ হাজার ৯১ টাকার পণ্য। তার বিপরীতে বাংলাদেশ থেকে রপ্তানী হয়েছে ২ কোটি ৫৯ লাখ ৫৬ হাজার ৪শ' ২৫ টাকার পণ্য। ওই অর্থবছরে ঘাটতি দাঁড়ায় ১৩৪ কোটি ২৬ লাখ ৮৪ হাজার ৬শ' ৬৬ টাকা।  ২০০৬-০৭ অর্থবছরে মিয়ানমার থেকে আমদানী করা হয় ১৯৩ কোটি ৩২ লাখ ৫৮ হাজার ৩শ'  ১১ টাকার পণ্য। তার বিপরীতে বাংলাদেশ থেকে রপ্তানী হয়েছে ২ কোটি ৩৬ লাখ ৬৮ হাজার ৩শ' ৯৫ টাকার পণ্য। ওই অর্থ বছরে ঘাটতি দাঁড়ায় ১৯০ কোটি ৯৫ লাখ ৮৯ হাজার ৯শ' ১৬ টাকা।  ২০০৭-০৮ অর্থবছরে মিয়ানমার থেকে আমদানী করা হয় ২৮৭ কোটি ২২ লাখ ৩৬ হাজার ৭শ' ৩৯ টাকার পণ্য। তার বিপরীতে বাংলাদেশ থেকে রপ্তানী হয়েছে ৭ কোটি ৬৭ লাখ ৪ হাজার ৩শ' ৮২ টাকার পণ্য। ওই অর্থবছরে ঘাটতি দাঁড়ায় ২৭৯ কোটি ৫৫ লাখ ৩২ হাজার ৩শ' ৫৭ টাকা।  ২০০৮-০৯ অর্থবছরে মিয়ানমার থেকে আমদানী করা হয় ৪৬৩ কোটি ৫৬ লাখ ৩২ হাজার ৭শ' ১১ টাকার পণ্য। তার বিপরীতে  বাংলাদেশ থেকে রপ্তানী হয়েছে ৮ কোটি ২৬ লাখ ৯০ হাজার ৭শ' ৮৪ টাকার পণ্য। ওই অর্থবছরে ঘাটতি দাঁড়ায় ৪৫৫ কোটি ২৯ লাখ ৪১ হাজার ৯শ' ২৭টাকা।  ২০০৯-১০ অর্থবছরে মিয়ানমার থেকে আমদানী করা হয় ২৯৭ কোটি ৩১ লাখ ৫৮ হাজার ৪শ' ১৯টাকার পণ্য। তার বিপরীতে বাংলাদেশ থেকে রপ্তানী হয়েছে ১১ কোটি ৭১ লাখ ৮৯ হাজার ৪শ' ১২ টাকার পণ্য। ওই অর্থবছরে ঘাটতি দাঁড়ায় ২৮৫ কোটি ৫৯ লাখ ৬৯ হাজার ৭ টাকা।  সর্বশেষ ২০১০-১১ অর্থবছরে মিয়ানমার থেকে আমদানী করা হয় ৩৭৪ কোটি ৩৬ লাখ ৯৫ হাজার ৬শ' ২৪ টাকার পণ্য। তার বিপরীতে বাংলাদেশ থেকে রপ্তানী হয়েছে ১১ কোটি  ৬ লাখ ১৪ হাজার ৬শ' ৫৫ টাকার পণ্য। ওই অর্থবছরে ঘাটতি দাঁড়ায় ৩৬৩ কোটি ৩০ লাখ ৮০ হাজার ৯শ' ৬৯ টাকা।  উক্ত ১৬ অর্থবছরে মিয়ানমার থেকে আমদানী করা হয় ২ হাজার ৯৬ কোটি ৯১ লাখ ৩৪ হাজার ৫শ' ৮১ টাকার পণ্য। তার বিপরীতে বাংলাদেশ থেকে রপ্তানী হয়েছে ৫৬ কোটি ৯০ লাখ ১০ হাজার ৭শ' ৯৬ টাকার পণ্য। ওই অর্থবছর সমূহে ঘাটতি দাঁড়ায় ২ হাজার ৪০ কোটি ১ লাখ ২৩ হাজার ৭শ' ৮৫ টাকা।  টেকনাফ স্থলবন্দর সূত্র মতে, বাংলাদেশের পার্শ্ববর্তী রাষ্ট্র মিয়ানমারের সাথে সুসম্পর্ক বৃদ্ধি ও ব্যবসা-বাণিজ্য প্রসারের লক্ষ্যে ২০০৫ সালের ৫  সেপ্টেম্বর বাংলাদেশের টেকনাফ ও মিয়ানমারের মংডু শহরের মধ্যে সীমান্ত বাণিজ্য চালু করা হয়। প্রথম দিকে সীমান্ত বাণিজ্যে দু'দেশ কাছাকাছি অবস্থানে থাকলেও পরবর্তী বছরগুলোতে ঘাটতির পরিমাণ জ্যামিতিকহারে দিন দিন বৃদ্ধি পেতে থাকে। দু'দেশের বৈধ বাণিজ্যের পাশাপাশি অবৈধ বাণিজ্য (চোরাচালান) সমান্তরালে দ্বিগুণ থেকে ক্ষেত্র বিশেষে তিনগুণবৃদ্ধি পাওয়ায় এ ঘাটতির অন্যতম মূল কারণ বলে মনে করছেন সংশিষ্টরা। সীমান্তরক্ষী বিজিবি প্রতি বছর কোটি কোটি টাকার চোরাইপণ্য আটক করলেও প্রতিদিন উপজেলার চিহ্নিত ২৩ সীমান্ত পয়েন্ট দিয়ে আটকের চেয়ে দ্বিগুণ  টাকার চোরাইপণ্য রাতের আঁধারে/প্রকাশ্য দিবালোকে পাচার করছে চোরাচালানীরা। এ ছাড়াও প্রভাবশালীদের ছত্রছায়ায় ২/৩ জন অতিভাগ্যবান (!) চোরাকারবারী টেকনাফ ট্রানজিট পয়েন্ট দিয়ে প্রতিনিয়ত দু'দেশে লাখ লাখ টাকার মালামাল সরকারী রাজস্ব ফাঁকি দিয়ে যাতায়তকারী লোকজনদের ভাড়াটিয়া হিসাবে ব্যবহার করে আনায়ন করছে বলে অভিযোগ রয়েছে। এই অশুভ প্রভাবের কারণে সীমান্ত বানিজ্যে বিপুল পরিমাণ বাণিজ্য ঘাটতি দেখা দিচ্ছে বলে সচেতন মহল মনে করছেন।  সিএন্ডএফ এসোসিয়েশন সভাপতি আবদুল আমিন জানান, 'সরকারী উদ্যোগ ও স্থলবন্দর পরিচালনাকারী কর্তৃপক্ষ  অতিরিক্ত চার্জ আদায়ের ক্ষেত্রে ব্যবস্থা গ্রহণ করে; তাহলে এ ঘাটতি থেকে অনেকটা বেরিয়ে আসা যাবে।'   কাস্টমস সুপার আনোয়ার মাসুম বলেন, 'শুল্ক বিভাগ স্থলবন্দরে আমাদানীর পাশাপাশি রপ্তানী বাড়াতে ব্যবসায়ীদের সহযোগিতা করছে। তাই আগের তুলনায় রপ্তানী অনেকটা বৃদ্ধি পেয়েছে।' আরো বাড়ানোর উদ্যোগ নেওয়া হচ্ছে বলেও তিনি জানান।